इंदौर. भाजपा के राष्ट्रीय महासचिव कैलाश विजयवर्गीय पर लगे आरोपों का कांग्रेस विधायक जीतू पटवारी ने गुरुवार को बचाव किया। इससे कांग्रेस के कुछ नेता नाराज हो गए। पटवारी के ट्विट के बाद पूर्व सांसद सज्जनसिंह वर्मा ने भी ट्विट किया। इन सभी के बीच विजयवर्गीय ने दो ट्विट किए। एक में पटवारी को धन्यवाद भी दिया।
मामला पश्चिम बंगाल की महिला भाजपा नेता द्वारा विजयवर्गीय पर लगाए बच्चों की तस्करी के आरोप को लेकर है। गुरुवार को पटवारी ने विजयवर्गीय का बचाव करते हुए कहा विजयवर्गीय पर लगे आरोप पूर्णत: असत्य और निराधार हैं। राजनीतिक प्रतिद्वंदिता किसी के चरित्र हनन की इजाजत नहीं देता है। उनके इस ट्विट के बाद वर्मा ने कहा आरोपों की जांच करना पुलिस और निर्णय देना न्यायालय का काम है।
अब जासूसी मामले में भी फैसला सुना दो : वर्मा
वर्मा ने यहां तक कह दिया कि अब जासूसी मामले पर भी फैसला सुना दो। इसे लेकर प्रदेश कांग्रेस प्रवक्ता नरेंद्र सलूजा ने भी ट्विट किया। ट्विटर पर कांग्रेस नेताओं के आमने-सामने होने के बीच विजयवर्गीय मैदान में आए। उन्होंने पटवारी को धन्यवाद देते हुए कहा कि निराधार आरोप के खिलाफ आवाज उठाई, यह देखकर अच्छा लगा। हालांकि पटवारी ने जो ट्विट सुबह किया था वह दोपहर बाद डिलीट कर दिया।
पटवारी ने कहा- जो सही था वह मैंने लिखा
इस मामले में जब विधायक पटवारी से बात की तो उन्होंने कहा जो सही था वह मैंने लिखा, इससे ज्यादा मुझे अब इस मामले में कुछ नहीं कहना है।
अागे की स्लाइड्स में देखें, मामले से जुड़े ट्वीट के प्रिंट शॉट्स...
awa_Deva hin_Deva hin_Deva hin_Deva hin_Deva hin_Deva bho_Deva